ПРОТОКОЛ № 8

от заседанието на Комисия по правни въпроси 
на Висшия съдебен съвет, проведено на 22 февруари 2016 г.

Днес, 22 февруари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна”.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Становища от органите на съдебната власт относно проекта на Кодекса за административните нарушения и наказания.

- Становища от органите на съдебната власт относно запитване от Европейската комисия EU-Pilot № 8135/15/JUST.

- Определение на ВАС – тричленен състав- шесто отделение, по адм. дело № 13787/2015 г., с което е обявена нищожността на решение на ВСС по т.78 от протокол 56/12.11.2015 г., предоставено от Комисията по дисциплинарни производства.

Д Н Е В Е Н   Р Е Д:

1. ОТНОСНО: Писмо от председателя на Районен съд гр. Велинград относно върнати изпълнителни листове от НАП във връзка със сключеното Споразумението за сътрудничество между ВСС и Камарата на ЧСИ.

КОМИСИЯТА ПО ПРАВНИ ВЪПРОСИ
Р Е Ш И:

1.1. Приема предприетите действия на Районен съд гр. Велинград по събиране вземанията на съдебната власт за правилни и съобразени със сключеното с КЧСИ Споразумение за сътрудничество.

2. ОТНОСНО: Молба от Виолета Тенева – вещо лице с искане за съдействие за изплащане на полагаеми възнаграждения за изготвени, защитени и приети от съда СТЕ и ССЕ в съответствие с издадените разходни касови ордери.

КОМИСИЯТА ПО ПРАВНИ ВЪПРОСИ
Р Е Ш И:

2.1. Възлага на дирекция „Правна“ да проучи съдебната практика по прилагането на чл. 82 от ГПК и да докладва по въпроса на заседание на комисията в срок от 1 месец.

3. ОТНОСНО: Писмо от „Дженерали Застраховане“ АД с приложен препоръчителен списък със специализирани офиси и главни агенции на дружеството на територията на Република България.

КОМИСИЯТА ПО ПРАВНИ ВЪПРОСИ
Р Е Ш И:

3.1. Изпраща препоръчителния списък със специализирани офиси и главни агенции на „Дженерали Застраховане“ АД на територията на Република България на органите на съдебната власт, ИВСС и НИП, за сведение.
3.2. Прилага препоръчителния списък със специализирани офиси и главни агенции на „Дженерали Застраховане“ АД на територията на Република България към Договор № 45-06-062/22.12.2015 г. по обществена поръчка с предмет: „Застраховка живота и трудоспособността чрез групова застраховка „Злополука” на общо 14 640 действащи и предстоящи за назначаване съдии, прокурори и следователи, младши съдии и младши прокурори, съдебни помощници и прокурорски помощници, държавни съдебни изпълнители, съдии по вписванията, членове на ВСС, инспектори в Инспектората към ВСС, служители на НИП и съдебни служители”
3.3. Препоръчителният списък със специализирани офиси и главни агенции на „Дженерали Застраховане“ АД на територията на Република България да се публикува на интернет страницата на Висшия съдебен съвет.

4. ОТНОСНО: Становище от сдружение „СЕФИТА“ относно Доклад на Комисията до Европейския парламент и Съвета относно напредъка на България по механизма за сътрудничество и проверка.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение становището от сдружение „СЕФИТА“ относно Доклад на Комисията до Европейския парламент и Съвета относно напредъка на България по механизма за сътрудничество и проверка.

5. ОТНОСНО: Писмо от председателя на Окръжен съд гр. Русе относно прилагането на Споразумението за сътрудничество между ВСС и КЧСИ след измененията на чл. 182 от ДОПК.

КОМИСИЯТА ПО ПРАВНИ ВЪПРОСИ
Р Е Ш И:

5.1. По повод поредното писмо от Окръжен съд гр. Русе по прилагането на чл. 182 от ДОПК с изменението му, в сила от 01.01.2016 г., комисията приема, че няма пречка органите на съдебната власт да продължават да изпращат до длъжниците покана или уведомление за доброволно изпълнение, тъй като практиката показва, че голяма част от вземанията се реализират по този начин.
Поради това, одобрената от ВСС бланка на „Покана за доброволно изпълнение“ следва да се наименова „Уведомление“ и основанието за изпращане да е по чл. 182, ал.2, вместо по ал. 1 от ДОПК.
5.2. Изпраща решението по т.5 до органите на съдебната власт, ведно с образец на „Уведомление за доброволно изпълнение“, за сведение.

6. ОТНОСНО: Писмо от главния инспектор на Инспектората към Висшия съдебен съвет във връзка с решение на КПВ по протокол № 5 от 02.02.2016 г., т.3.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение писмото от главния инспектор на Инспектората към Висшия съдебен съвет във връзка с решение на КПВ по протокол № 5 от 02.02.2016 г., т.3.

7. ОТНОСНО: Доклад от Мартин Величков – главен експерт – юрисконсулт в изпълнение на решение на КПВ по протокол № 7 от 15.02.2016 г., т. 4 относно преписка с вх. № 94-00-1014/2015 г. на ВСС, образувана по сигнал на Брайън Конийли срещу Тодор Тодоров – съдия в Софийски апелативен съд.

КОМИСИЯТА ПО ПРАВНИ ВЪПРОСИ
Р Е Ш И:

7.1. Предлага на КПУКИВИСС да внесе сигнала за разглеждане в заседание на Висшия съдебен съвет, насрочено за 10.03.2016 г., за окончателно решение, с оглед разпоредбата на чл. 165, ал. 1, т. 7 от ЗСВ, в случай на констатирана несъвместимост по чл. 195, ал. 1 от ЗСВ.
7.2. Изпраща решението по т.7 на КПУКИВИСС.

8. ОТНОСНО: Решение на КПА по протокол № 5 от 02.02.2016 г., т. Р-29 относно препоръките на в Доклада на временната комисия, създадена с решение на ВСС по пр. № 21/29.04.2015 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

	8.1. Приема за сведение решението на КПА по протокол № 5 от 02.02.2016 г., т. Р-29 относно препоръките на в Доклада на временната комисия създадена с решение на ВСС по пр. № 21/29.04.2015 г.
8.2. Предлага на Комисията по предложенията и атестирането да внесе Доклада на временната комисия, създадена с решение на ВСС по пр. № 21/29.04.2015 г. за разглеждане в заседание на Висшия съдебен съвет.
8.3. Изпраща решението по т.8 на Комисията по предложенията и атестирането.

9. ОТНОСНО: Решение на КПА по протокол № 8 от 16.02.2016 г., т. Р-20 относно предложение на председателя на Софийски районен съд за получаване на допълнително трудово възнаграждение от съдии, определение да изпълняват работата на отсъстващите (командировани) съдии при условията на вътрешно заместване, за становище.

КОМИСИЯТА ПО ПРАВНИ ВЪПРОСИ
Р Е Ш И:

9.1. Случаите за изплащане на допълнително трудово възнаграждение в съдебната система са строго фиксирани, уредени с императивни норми и изчерпателно изброени в текста на чл. 220 от Закона за съдебната власт.
Направеното искане от председателя на Софийски районен съд не попада в хипотезата на чл. 220 от ЗСВ.
9.2. Изпраща решението по т.9 на Комисията по предложенията и атестирането.

10. ОТНОСНО: Решение на КПКИТС по протокол № 8 от 16.02.2016 г., т. 14 относно запитване за приложението на чл. 123 от Кодекса на труда по отношение на служителите на „Информационно обслужване“ АД, поддържащи Национална информационна система „ДЕЛФИ“ във фирмено отделение на Софийски градски съд.

КОМИСИЯТА ПО ПРАВНИ ВЪПРОСИ
Р Е Ш И:

10.1. Разпоредбата на чл. 123 от Кодекса на труда е неприложима по отношение на служителите на „Информационно обслужване“ АД, поддържащи Национална информационна система „ДЕЛФИ“ във фирмено отделение на Софийски градски съд.

11. ОТНОСНО: Писмо от председателя на Софийски градски съд във връзка с висящо производство по несъстоятелност на Кооперативна търговска банка АД /в несъстоятелност/. /отложена точка от заседание проведено на 15.02.2016 г./
- Решение на КПКИТС по протокол № 8 от 16.02.2016 г., т. 4.

КОМИСИЯТА ПО ПРАВНИ ВЪПРОСИ
Р Е Ш И:

11.1. Изпраща писмото от председателя на Софийски градски съд на председателя на ВКС, за становище по поставения въпрос.

12. ОТНОСНО: Писмо от НАП относно изменение и допълнение на ДОКП в сила от 01.01.2016 г., обн. ДВ бр. 94/04.12.2015 г., предоставено с Решение на КБФ по протокол № 7 от 17.02.2016 г., т. 22, по компетентност.

КОМИСИЯТА ПО ПРАВНИ ВЪПРОСИ
Р Е Ш И:

12.1. В изпълнение писмото на НАП относно изменение и допълнение на ДОКП в сила от 01.01.2016 г., органите на съдебната власт да изготвят справка до ВСС за всички вземания към 2005 г., попадащи в хипотезата на чл. 171 от ДОПК.
12.2. Изпраща решението по т. 12 на Комисия „Бюджет и финанси“.

13. ОТНОСНО: Решение на КМД по протокол № 6 от 03.02.2016 г., т.10 относно предоставяне на информация от постоянните комисии, касаеща тяхната компетентност по област „Качество и независимост на съдебната система и борба с корупцията“, в срок до 23.02.2016 г.

КОМИСИЯТА ПО ПРАВНИ ВЪПРОСИ
Р Е Ш И:

13.1. Възлага на Мартин Величков – главен експерт – юрисконсулт в дирекция „Правна“ да изготви и предостави на Комисия „Международна дейност“ необходимата информация.

ДОПЪЛНИТЕЛНИ ТОЧКИ:

14. ОТНОСНО: Становища от органите на съдебната власт относно проекта на Кодекса за административните нарушения и наказания.

КОМИСИЯТА ПО ПРАВНИ ВЪПРОСИ
Р Е Ш И:

14.1. Възлага на Светла Петкова – член на ВСС да изготви становище по проекта на Кодекса за административните нарушения и наказания.

15. ОТНОСНО: Становища от органите на съдебната власт относно запитване от Европейската комисия EU-Pilot № 8135/15/JUST.

КОМИСИЯТА ПО ПРАВНИ ВЪПРОСИ
Р Е Ш И:

15.1. Възлага на Мартин Величков – главен експерт – юрисконсулт в дирекция „Правна“ да обобщи постъпилите становища от органите на съдебната власт относно запитване от Европейската комисия EU-Pilot № 8135/15/JUST.

16. ОТНОСНО: Определение на ВАС – тричленен състав- шесто отделение, по адм. дело № 13787/2015 г., с което е обявена нищожността на решение на ВСС по т.78 от протокол 56/12.11.2015 г., предоставено от Комисията по дисциплинарни производства.

КОМИСИЯТА ПО ПРАВНИ ВЪПРОСИ
Р Е Ш И:

16.1. Приема за сведение определението на ВАС – тричленен състав- шесто отделение, по адм. дело № 13787/2015 г., с което е обявена нищожността на решение на ВСС по т.78 от протокол 56/12.11.2015 г.
16.2. Не счита, че са налице основания за изготвяне на искане до ВАС за тълкуване на посочения съдебен акт.

ПРЕДСЕДАТЕЛ
НА КОМИСИЯТА:		    /П/ 
                          ЮЛИАНА КОЛЕВА